
Reprivire. 


Anul parlamentar sa sfârșit şi pă- 
rinţii patriei au părăsit Capitala ţării. 
Un nou an de izbândă pentru majoritate 
şi un nou an de încordare zădarmică 
pentru noi. 


Cu ce deosebite sentimente s'au îm- 
prăștiat pe la căminurile lor reprezen- 
tanţii diferitelor popoare! Cu câtă în- 
gâmfare va fi plecat liota guvernamen- 
tală, cu câtă mulţumire de sine vor fi 
părăsit miniştrii fotoliile lor! Şi ce umi- 
lită se va fi depărtat dela locul de luptă 
mica ceată a naționalităților! Vai, lupta 
s'a dat în condiţii aşa de inegale și în- 
căerările au fost aşa de multe, încât 
oamenii noștri să fi fost bălauri şi feţi- 
frumoşi şi tot nu puteau să răsbiască. 
In lumea politică însă miracole nu se 
întâmplă şi eră de prevăzut pe-a cui 
parte va fi biruinţa. 


Dacă ne gândim acum asupra celor 
întâmplate în trecuta sesiune a parla- 
mentului, întâia noastră constatare se 
referă la tăria cârmuitorilor. Cu toată 
vestea unor neînțelegeri interne, cu toată 
atitudinea une-ori amenințătoare a par- 
tidului clerical şi cu toată constituirea 
unui club al disidenţilor, coaliția a avut 
și în anul acesta mari succese politice. 
Foarte docilă, ea a votat miniștrilor săi 
o serie de legi spre folosul special al 
poporului maghiar și spre primejdia celor- 
lalte popoare. În diferite ocazii a aplau- 
dat călduros peroraţiile ultra-naţiona- 








liste, dovedind astfel, că nici-odată cor- 
pul legislativ n'a tost pătruns mai adânc 
de spiritul şovinist ca acum. In conflic- 
tele cu Austria și în chestiunile comune, 
financiare și economice, coaliția guver- 


nului a ştiut să se afirme până acum 


cu destulă abilitate, votând budgete şi 
găsind o formulă provizorie unde nu se 
puteă da o deslegare mulțămitoare defi- 
nitivă, — cum a fost în afacerea armatei. 
Până şi din criza croată, despre care se 
credeă că va zgudu! situația guvernului, 
a ştiut să profite, punând în capul Croa- 
ției un guvernator, destoinic a îndulci 
raporturile politice şi sociale. Așa că 
la sfârşitul sesiunei, guvernul şi partidul 
său se prezintă în o lumină mult mai 
favorabilă pentru poporul maghiar, ca 
anul trecut. 

Cu atât mai rea este situaţia noastră. 

Nu se poate zice că clubul naţiona- 
lităţilor nu și-a făcut datoria. In mar- 
ginile puterilor lor, deputaţii noștri au 
ridicat multe chestiuni şi adeseori Ca- 
mera a putut să asculte gravaminele 
noastre. Maniu, cu logica lui aşa de con- 
vingătoare, bătrânul Polit cu vasta lui 
experiență politică, Vlad și ceilalți cu 
verva lor în expunere au reuşit adeseori să 
țintuiască atenţia celor din majoritate 
şi să atragă asupra lor simpatia unei 
părţi a opiniei publice. Dar acest mă- 
nunchiu de oratori n'au putut să abată 
primejdia, n'au putut să înlăture legea 
şcolară, sau noul regulament al Camerei 
prin care se sugrumă voința minorităţii. 
Nici una din legile votate în sesiunea 
trecută n'a fost modificată sub influenţa 





argumentelor zdrobitoare invocate de 
naționalități: nici o transacţie, nici o 
cucerire. 

Judecând deci din punctul de ve- 
dere al rezultatelor practice, vizibile, 
activitatea noastră parlamentară nu se 
arată a fi o politică superioară pasivi- 
tăţii de odinioară. Soarta noastră mergeă 
înspre rău atunci, ca și acum. Sunt însă 
consideraţiuni de alt ordin cari ne fac 
să rămânem satisfăcuţi. Deputaţii noștri 
dacă n'au putut obţineă succese reale 
— ceeace nici nu speram de altfel — 
au ştiut cel puţin să marcheze cu ori-ce 
ocazie dorinţele poporului român și au 
reuşit să protesteze, de câteori intere- 
sele noastre, de buni cetățeni ai acestei 
ţări, erau atinse. Acesta este pretutin- 
deni rostul unei minorități şi din acest 
punct de vedere suntem datori deputa- 
ţilor noştri cu deplină recunoștință. 

Dar minoritatea mai are un rost în- 
semnat, unde ea aproape totdeauna se 
dovedește a fi mai puternică decât în 
Cameră : vieaţa extra-parlamentară. Aici 
este ea singură stăpână şi are la dispoziția 
sa miile de alegători, pe cari îi poate 
adună la sfat şi îndemnă la stăruință. 
Și dacă deputaţii noștri au vra-o datorie, 
apoi tocmai aceasta este. Odată porţile 
parlamentului închise, li-se deschid acele 
ale poporului, care îi aşteaptă i în mijlocul 
său. Minoritatea nu are vacanţă și nu 
are linişte ca ceialalţi, datoria ei este 
de a se cobori în mulţime, a o lumină 
şi pregăti pentru vremile ce se apropie. 
Ea trebue să întărească moralul și cre- 
dințele alegătorilor, să cultive bunele 











VIEAȚA LITERARĂ. 


Iarăg tinerii prozatori. — Realismul lor. — Unul care nu e 
realist. — loan Bârseanul şi volumul său „Dor pustiu“. 

Simpatica pleiadă de tineri prozatori, dintre 
cari unii au ajuns la mare popularitate, se deo- 
sebesc de cei dinaintea lor nu numai prin rod- 
nicia lor, nici prin faptul că au străbătut mai 
mult la ţară în căutarea de subiecte, ci mai ales 
prin felul de a privi vieaţa în faţă. Dacă vă 
amintiţi de proza vaporoasă, poetică a lui Dela- 
vrancea, de lirismul șters aproape şi atât de dul- 
ceag al bietului Traian Demetrescu — şi proza 
lui Demetrescu eră în gustul cetitorilor odată! — 
și o comparaţi cu majoritatea producţiilor de 
astăzi, cu flăcăii sdraveni ai lui Sandu de pildă, 
veţi vedeă că am făcut un pas înainte spre rea- 
lism. Şi ăsta n'ar fi un semn rău, căci mai cu 
seamă proza trebue să se apropie mai mult de 
vieaţă, dar fără a o copiă, bine înțeles, şi fără a 
o înfrumuseţă peste măsură. Când, mai anii tre- 
cuţi, un critic evreu acuzase pe Sadoveanu că 
prea îşi îngrămădeșşte proza cu figuri de beţivani 
şi incestuoşi, făcuse o mare greşală, căci aceasta 
nu poate constitui o vină serioasă într'o epocă 
realistă şi nu constitue o vină, îndeosebi, dacă 
prin zugrăvirea unor asemenea figuri nu se ur- 
mărește o anume tendinţă. Ceeace nu erà cazul, 
căci autorul „Şoimilor“ nu este un scriitor ten- 
denţionist. 








° Activitatea scriitorilor realişti se caracteri- 
zează şi prin puternicul spirit de observaţie, prin 
înşirarea — în timp şi spaţiu — a unor impresii 
visuale. De-aci multele descrieri de oameni şi 
fapte, de câmp şi de munte şi multele amănunte 
din vieaţă. In schimb, imaginaţia acestor serii- 
tori e mai puţin productivă şi nu reuşesc aproape 
de loc să creieze din ei înşişi. 

Urmărese cu atenţiune, de mai multă vreme, 
pe unul din ceata prozatorilor de astăzi, care în 
multe privințe se deosebește de colegii săi. Pe 
când ceilalţi par a fi eșit din aceeaş şcoală și 


“se înrudesc deaproape in felul de a-și scrie schi- 


tele şi povestirile, au aceeaş limbă și acelaş pro- 
cedeu în desfăşurarea subiectelor, — acesta apare 
cu totul individual, mai original, mai excentric, 
cu o limbă a sa proprie și cu o imaginaţie mult 
mai bogată. E vorba de lon Bârseanul, unul din 
scriitorii moldoveni, cunoscut colaborator la mai 
multe reviste din capitală. 

Când, acum doi ani, a tipărit întâiul său 
volum de proză, sub titlul „Popasuri vânătoreşti“, 
eram încă nedumerit asupra talentului său. In- 
clinarea spre ciudăţenii, lipsa de coherenţă între 
diferitele epizoduri ale povestirilor, mă făceau 
să văd intr'ânsul un scriitor nefixat încă. Spu- 
neam atunci: „Când se va lămuri şi va ajunge 
stăpân pe sine, d-l Bârseanul ne va da lucruri 
surprinzătoare“... 


Acest moment pare a fi sosit. In noul său 


volum talentul d-lui Bârseanul s'a desvălit întreg. - 





Bucata de forţă a volumului, nuvela „Dor pustiu“, 
este o lucrare de mare valoare şi, împreună cu 
alte câteva schiţe publicate tot aci, îl așează în 
rândul celor mai buni prozatori de astăzi, 

Nu e vorbă, ușoara nebulozitate a primelor 
lui lucrări se menţine şi acum, deși într'un grad 
mai redus. Precum văd însă aceasta nu este 
un defect al nuvelistului, ci tocmai partea care-l 
caracterizează. Amurgul este atmosfera care-i 
convine. li place să-şi înfășoare înadins subiec- 
tele într'o ceaţă străvezie, să aștearnă asupra 
tuturor ceva din melancolica poezie a umbrelor 
de seară. Mai mult fantast decât realist, Bâr- 
seanul se îndepărtează uneori de realitate până 
la marginile miraculosului — „Mireasa lebedei“ — 
şi este, din acest punct de vedere, unicul printre 
scriitorii de acum. Aproape toate subiectele lui 
sunt smulse dintr'o imaginaţie proprie, sau sunt 
aşa fel prelucrate încât să primească o poleială 
artistică personală. 

Mult îi vine într'ajutor şi forma în care scrie. 
Vor fi puţini dintre toţi câţi se trudesc astăzi pe 
câmpul literilor, care să aibă atâta armonie şi 
elasticitate în limbă ca Ion Bârseanul. Potrivit 
cu ceeace tratează, limba lui are ceva din duio- 
şia şi dulceaţa ademenitoare a cuprinsului nuve- 
lelor sale. E o limbă de intelectual distins, care. 
a ştiut ce şă citească, ce să cearnă şi ce să re- 
țină; un stil de artist, cu minunat simţ pentru 
nuanţe şi ritm. 

lor sentimente, căci dimpotrivă legăturile 
slăbesc și încrederea piere. 

Dar e sigur că deputaţii noștri s'au 
gândit ei singuri asupra modului cum au 
să întrebuinţeze vacanţele politice. Do- 
rim să-i vedem la lucru. 


Superioritatea lor. Prea s'a trecut cu ve- 
derea, de pressa noastră, faimosul discurs cul- 
tural al lui Széll. Mai ales două momente me- 
ritau să se insiste mai binișor asupra lor. Erau 
două motive invocate de orator în sprijinul su- 
periorităţii poporului maghiar asupra celorlalte, 
Unul din aceste motive eră de ordin istorie. Se 
spuneă că ţara este totdeauna a acelora, cari au 
cucerit-o, prin urmare a maghiarilor cari acum 
o miie şi mai bine de ani s'au proclamat stă- 
pâni, şi nu a naționalităților, cari s'au strecuratîn 
urmă în ţară, pe cine ştie ce căi. Al doilea motiv 
eră de ordin cultura]: spuneă că o ţară nu poate 
fi stăpânită decât de elementul cel mai puternic 
sub raportul cultural, iar în acest caz numai 
Maghiarii au cultura necesară pentru a guvernă. 

Să privim mai de-aproape dovezile d-lui Széll, 

Argumentul istorie în politică nu mai are 
nici un rost deosebit şi ne-am mirat totdeauna 
de naivitatea oamenilor politici ' maghiari, cari 
invocă trecutul lor ca justificare a nebunelor lor 
pretenţiuni. Ce-ar zice Europa, dacă într'o bună 
zi s'ar ridică Turcii să-şi reclame drepturile asupra 
teritoriilor ce le-a posedat odată, sau dacă Grecii 
ar invocă vremile legendare, homerice, pentru 
a-şi cere din nou puterea absolută pe întinderea, 
mării? Dar chiar noi Românii, n'am fi noi vred- 
nici de condamnaţi, dacă, în locul politicei reale 
de astăzi, ne-am dedă la visarea trecutului şi în 
locul justelor noastre cereri, ne-am bază pe no- 
bila noastră origină daco-romană și am reclamă 
pentru noi toate plaiurile întinse gi toţi munţii 
ce ni-s'au luat de hordele trecătoare? O, nobile 
domn Széll, nu în numele trecutului stăm noi 
faţă în faţă: trecut au avut şi Arabii şi cultura 
lor s'a spulberat în vânt, ca și a altor popoare, 
a căror mărire a apus. Trecutul se uită, prero- 
gativele cad, rănile se închid şi prezentul, cu ale 
sale nevoi, este acela care împinge inainte po- 
poarele spre ţinte positive. Nu pentruce am fost, 
sau ce am fi avut dreptul să. fim, luptăm noi, 
ci pentru ceeace suntem astăzi și pentru ceeace 
voim să fim. Şi aici argumentul D-tale e za- 





darnic: nici trecutul vostru glorios, nici umilinţa 
noastră de veacuri nu trag în cumpănă într'o 
epocă de îndreptăţire egală a cetăţenilor. Hotă- 
ritoare sunt numai numărul şi forţa intelectuală 
a fiecăruia dintre popoare. Domnia unei rase 
asupra celeilalte, a unei clase asupra celorlalte, 
a căzut în parte și va trebui să cadă definitiv, 
rămânând o vechitură, ca orice trecut, fie cât 
de strălucit şi cât de poetic. : 

Mai plausibil pare insă a fi al doilea argu- 
ment de superioritate: cultura maghiarilor. Dar 
şi în acest punct, numai relativ. Fireşte, că dacă 
vom consideră condiţiile de desvoltare a ma- 
ghiarilor, progresele ce le-au putut face, multele 
lor instituţii de cultură de astăzi, numărul lor 
cel mare de cărturari, — ar fi ridicol să ne 
comparăm, sau să ne socotim superiori, Inferiori 
economiceşte şi politiceşte, liberi abiă de vre-o 
şase decenii, cum eră să ajungem la acelaş grad 
de cultură cu poporul care a întrebuințat pu- 
rurea puterea statului numai pentru întărirea sa ? 
Aceasta este doar acuzaţia de căpetenie ce le-o 
aducem noi și are haz, că tot ei, cari caută să 
impiedece cu orice chip avântul culturei noastre, 
se laudă cu superioritatea lor. Dar, ori cât am 
recunoaște încetineala înaintării noastre cultu- 
rale, maghiarii nu vor puteă contestă, că cu 
toată vitregitatea timpurilor, ne-am înfiripat şi 
noi o cultură a noastră proprie, esențialmente 
deosebită de a lor. Ne-am avut istoricii, filologii, 
ziariştii şi preoţii noştri. Am dat culturei gene- 
rale române oameni de seamă, dascăli puternici. 
Iar astăzi? O, nu înţelegem de ce depildă gim- 
naziile noastre, sau tinerii noștri cari ies dela 
universitate ar fi în inferioritate faţă de şcolile 


şi tinerii Maghiarilor. Contingentul cărturarilor | 


noştri crește mereu, în raport cu populaţia ro- 
mânească, fruntaşii noștri se prezintă cu destulă 
pregătire, — aşa încât nici d-l Széll nu va putea 
tăgădui că deputaţii români sunt, în ceeace pri- 
veşte cultura, cel puţin la nivelul majorităţii de- 
putaţilor maghiari. lată cum, cu toată superiori- 
tatea aparentă, lăudată de d-l Széll, şi acest ar- 
gument ai d-sale e destul de șubred. Unde mai 
pui că poporul românesc, dacă în trecut n'a 
putut să-şi câștige acea soliditate culturală pe 
care o au alte popoare apusene, acele largi ori- 
zonturi pe terenul vieţii intelectuale, are un mare 
avăntagiu în special faţă de rasa maghiară, 
anume că e înzestrat cu calităţi superioare, e 
capabil de a înțelege ușor, de a progresă re- 





pede. Rasa maghiară, prin chiar originea şi limba 
ei, nu este indicată a fi superioară şi ea se va 
convinge de asta, de indată ce in viaţa politică 
din această ţară se va stabili curentul echilibru 
şi se vor stabili, pentru fiecare neam, condiţiile 
cuvenite de desvoltare. 


Legea spirtului. 


Ruşinea veacului nostru sunt cârci- 
mele — aceste spelunci de unde izvo- 
reşte tot răul, sărăcia materială şi morală. 

Un guvern, care se ţine vrednic de 
a conduce cârma unei ţări civilizate, tre- 
bue să-și îndrepte privirile asupra acestor 
cuiburi infecte şi să caute, ca să le re- 
glementeze — prescriind timpul când 
au să stee deschise, ce fel de beutură 
să se servească și cum are să se ser- 
vească, şi în genere în ce condiţii trebue 
să fie atare local public, unde petrec 
nenorociţii, cari wau ce mai pierde — 
afară de gologanul scos din şerpar din 
gura copiilor flămânzi şi goli. 

Părintescul nostru guvern aici e 
foarte tolerant; nu se grăbește să facă 
nici o rânduială. 

Cel mult dacă finanţii mai contro- 
lează câte odată sticlele ca să nu fie 
prea mici. 

Curăţenia, aerul, lumina ori întune- 
recul nu-i impoartă — căci parte mare 
din birtași, fiii lui Israel, sunt copii răs- 
fățaţi ai tuturor stăpânirilor — și așa 
nau să întimpine în privința aceasta 
nici un năcaz, 

In una din preturile comitatului Co- 
jocnei, — proprietarii au adresat muni- 
cipiului rugarea, ca să închidă aceste 
cuiburi păcătoase cel puţin în zilele de 


Dumineci și sărbători — și municipiul 
văzând demoralizarea ce se face prin 
cârcime, — a hotărit potrivit acestei 
cereri. 


Dar birtaşii și patronii lor s'au grăbit 
să alerge la ministrul Andrássy, şi în 
două va stă lucrul, de nu vor birui bir- 
taşii asupra oamenilor de inimă, cari 
din propria lor experienţă văd ce pustiiri 
morale și materiale, ce degenerare pro- 

Mai e o calitate generală de remarcat la 
Bârseanul: înţelepciunea aceea blajină în refle- 
xiunile sale directe sau figurate, — o înţelepciune 
ce o mai au şi alţii, dar fără a o întrebuinţă atât 
de simplu şi de nesilit ca acest autor. 

Intrând acum în amănunte, neapărat că 
„Dor pustiu“, bucata după care se numeşte vo- 
lumul întreg, ne-ar da multe de vorbit. Costea, 
eroul sentimental al acestei bucăţi, este una din 
cele mai frumoase creaţiuni ale nuvelisticei noa- 
stre. Iubirea lui, descrisă dela întâia înmugurire 
până la desnădejde, este mai mult o iubire de 
rafinat intelectual decât de flăcău dela ţară, dar 
fondul întreg al acestei idile este cu atâta măie- 
strie alcătuit, încât cu toată îndrăzneala lui, nu 
ti-se pare neverosimil sau jignitor. Plăcerea de 
a urmări dragostea unui Român cătră o frumoasă 
fată de tătar este mult mai ridicată prin bogăţia 
de culori orientale, pe cari autorul le ştie presără 
pe intregul acestei povestiri. Vieaţa din satele 
noastre dobrogene este o adevărată comoară pen- 
tru prozatorii noștri tineri şi Bârseanul este unul 
dintre aceia, cari au surprins părţile mai poetice 
ale acestui colţ al Orientului. Nu numai în „Dor 
pustiu“, care se petrece acolo, dar și în alte bu- 
căţi se inspiră din aceste părți romantice, dân- 
du-ne fragmente de un pitoresc minunat când 
descrie satele cu mizeria lor, sau câte un crâm-= 
pei de natură ca acesta: 

„Arşiţa îngreună iarba rară, ţepoasă a câm- 





piilor, îngreună crengile rarilor sălcii de pe lângă 
drum, îngreună apa stătută a bălților. Depârtă- 
rile se deschideau largi, şterse, fără farmec, într'o 
lumină orbitoare. Acolo în fund, munţii vineţi 
din coasta Măcinului încremeniseră ca nişte ne- 
măsurate creste de talaz înspăimântat...“ 

Unitatea și rotunzimea artistică a primei 
bucăţi lipseşte însă din a doua, care este „In 
oraşul fermecat“. Orașul fermecat nu este altul 
decât însăş capitala şi intenţia autorului, de a 
prinde în cadrul unei povestiri o parte măcar din 
patimile şi pornirile cari frământă această vieaţă, 
n'a reuşit pe deplin. In schimb, „Intunerecul“ cu 
sfârşitul cel straşnie și admirabilele impresii de 
noapte; apoi misterioșii boieri „Iorgu Haliţki“ şi 
„Gerasim Dunâvăţ“ sunt schițe cari captivează 
prin desăvirşirea lor. Numai vre-o două flecu- 
şteţe dela sfârşit strică încâtva seriozitatea lite- 
rară a acestui volum. 

Sunt mulţi, cărora Bârseanul nu le place 
pentru curiozităţile din trecut. Acelora ţin să le 
recomand cetirea atentă îndeosebi a schițelor re- 
marcate aci şi sunt convins, că în multe privinţe 
autorul nostru li-se va păreă o adevărată reve- 
Jaţie. Eu cel puţin, după cetirea „Dorului pustiu“ 
am convingerea că în Bârseanul e o forţă arti- 
stică mult mai mare decum ne-am închipuit cu 
toţii şi că asupra lui critica va trebui să se pro- 
nunţe deaproape. I. Chendi. 




















Tăcere. 
De Leonid Andrejew. 
(Sfârgit). 

Preotul ridică din umeri, înfiorându-se în su- 
fletul lui, şi plecă ochii spre mormântul Verei. 
El se uită la măruntele fire de iarbă veştedă, 
care fuseseră scoase cu pământ din câmpul bătut 
de vânt, întins, şi care n'avuseseră incă vreme să 
înceapă o nouă vieaţă in acest loc, până a nule 
ajunge moartea care era aici acasă la ea şi el 
nu puteă pricepe că acolea, supt acea iarbă 
veştedă, abeă la doi coţi adâncime, zăcea 
Vera lui... 

' Această apropiere i-se păru de necoprins, 
de neînțeles, şi aducea încurcătură în sufletul lui 
precum şi o ciudată nelinişte, nemai simțită până 


atunci. Aceia pe care preotul se obișnuise s'o. 


creadă pierită în vecii-vecilor în adâncimile Intu- 
necate ale nemărginirii, aceea eră aproape, foarte 
aproape... şi nu puteai să înţelegi că cu toate 
acestea, nu eră acolea, nu va mai fi niciodată. 
Preotului i-se părea că n'are decât să spue un 
cuvânt care-l aveă pe buze, n'aveă decât să facă 
o mişcare oarecare şi Vera se va sculà din mor- 
mânt şi se va ivi surizătoare inaintea lui, fru- 
moasă, înaltă, mlădioasă precum eră... Și nu 
numai ea, dar toţi morţii, care stau acolo, în 
atât de grozavă apropiere, în acea rece şi solemnă 
tăcere, atât aşteptau şi ei. 

duce în mijlocul poporului cârcima des- 
chisă mai ales în Dumineci și praznice. 

Nu vom vorbi aici de bătăi şi 
omoruri cari se fac în beţie, nici nu 
vom scoate la iveală, că în birturi se 
clocesc cele mai urite fapte, ci vom 
rămâneă la constatarea dureroasă, că 
dacă nu putem ţineă şcoalele și nu 
putem face față cheltuelilor ce se cer 
pentru luminarea poporului, între mulţi 
factori de potcă este în primul rând 
birtul, această instituție urîtă și blă- 
stămată. 

Guvernul Wekerle — speră însă din 
darea de spirt un spor de venite de 30 — 35 
milioane pe cari le va scoate de sine 
înţeles în mod provizor dela fabricanţii 
de spirt, dar în definitiv dela poporul dedat 
cu consumul acestei otrăvi jidovești. 

In Anglia, ţară luminată, de Sâm- 
bătă seara până Luni dimineaţa birtu- 
rile sunt închise. 

Dacă sar face şi la noi asemenea — 
probabil, că ar incurge la stat mai pu- 
ţină dare pentru spirt, dar în schimb — 
hotărît sar îmbunătăţi situaţia mate- 
rială și morală a poporului, și mai ales 
a agronomilor, cari zilele de repaos le-ar 
folosi pentru reculegerea lor trupească şi 
sufletească cruţând banii agonisiţi preste 
săptămână şi procurând cu ei unelte eco- 
nomice, cărți de cetit și alte mijloace 
pentru progresul lor. 

Guvernele fișcaliste — cari pun preț 
numai pe sporire de venite, fără să 
gândească, că va veni vremea în care 
cei exploataţi — vor deveni incapabili 
de orice contribuţie şi muncă, sunt cele 
mai rele guverne de pe lume — și du- 
rere că nu putem excepționă de sub 
acest păcat şi pe al nostru guvern. 

Din contră — se pare, că cu votarea 
legii de spirt s'a ajuns și nimicirea căl- 
dărușelor, cu cari ţăranii noștri, în unele 
părţi ferbeau din productele lor rachiu 
pentru căsenii şi muncitorii lor — şi nu 
eră chiar de lipsă, ca să cumpere spirtul 
jidovesc. 

Protestul croaților, protestul depu- 
taților noştri, a rămas — în faţa intere- 








selor fiscalistice ale domnului Wekerle 
tără nici un rezultat, 

Molochul, numit visteria ţării — are 
lipsă de bani și iarăş de bani. Cum sar 
face investiții de milioane, cum sar 
liguidă plăţile înmulţite ale funcționa- 
rilor de stat şi ale militarilor, cum sar 
sprijini teatrele şi alte instituţii naţio- 
nale şi de unde s'ar plăti paușalele pentru 
ziarele jidano- maghiare dacă nu sar 
gândi ministrul de finanţe la venite — 
fie ele scoase cu orice preţ de pe spa- 
tele popoarelor contribuabile. 

Şi apoi să mai zică cineva că în 
Ungaria nu merg trebile strună, decând 
din mila lui D-zeu şi a lui Kossuth a 
ajuns la cârmă guvernul de coaliție! 


REVISTA POLITICĂ. 


Conferenţa clubului deputaţilor naționaliști. 
Mercuri, la 1 Iulie n., a avut loc în Budapesta 
conferenţa clubului deputaţilor naționaliști, în lo- 
calităţile clubului, sub preşedinţia d-lui Dr. Teo- 
dor Mihali. Despre această conferenţă s'a publi- 
cat următorul comunicat oficios: 

„Azi şi-a ţinut clubul deputaților naţionalaşti 
ultima conferință plenară înainte de vacanţele 
de vară. Pe lângă afacerile curente, în legătură 
cu situaţia politică generală, conferenţa a con- 
statat că în sânul clubului domneşte cea mai 
perfectă armonie, atât în ce priveşte apreciarea 
situaţiei politice actuale, cât şi în ce priveşte 
scopul şi mijloacele luptei politice căreiu s'a 
dedicat. Clubul deputaţilor naţionalişti susţine 
neschimbat programul politic al partidului şi a 
hotărit să lupte şi mai departe neclintit pentru 
realizarea lui. Toate ştirile contrare acestui fapt, 
lăţite în mod tendenţios- din partea ziarelor gu- 
vernamentale, sunt lipsite de orice bază. 

Guvernul, în situaţia sa strâmtorată pe care 
i-o cauzează necesitatea inexorabilă a introducerii 
votului universal, caută aliaţi şi in rândurile po- 
poarelor nemaghiare; conştiinţa naţională şi sim- 
{ul de solidaritate a acestor popoare vor respinge, 
însă, cu siguranță această nizuință a guvernului. 
Nimic nu dovedeşte mai strălucit importanţa și 
rezultatele acţiunii de până acum a deputaţilor 
naționaliști decât nizuinţa nervoasă a cercurilor 
guvernamentale de a desorientă opinia publică 











prin ştiri tendeâţioase şi neadevărate despre for- 
marea unui partid naţionalist „moderat“. 

Conferenţa a hotărit, deocamdată, ţinerea 
mai multor adunări mari poporale pentru votul 
universal şi în scopul organizării partidului. In 
fine a stabilit programul dărilor de seamă cari, 
considerând ocupaţiunea intensivă de vară a ale- 
gătorilor, se vor ţineă numai în luna lui August.“ 

Pe cât de mult ne bucură tonul energie 
şi categoric al acestui comunicat care ne dove- 
dește că deputaţii noștri sunt hotăriţi să lupte 
înainte pe calea pe care au pornit, — pe atât 
de mult trebue să regretăm, că şi la această 
— a doua — conferenţă dintre. deputaţii ro- 
mâni s'au prezentat abiă jumătate... 


o 

Inconștienţa parlamentului. In vieaţa parla- 
mentarismului nostru de azi încolo nu mai au 
loc prevederile politice. Analizele situaţiei poli- 
tice nu au nici un rost. In acţiunile majorităţii 
guvernamentale nu e consecvență. In repeţite 
rânduri s'a anunţat închiderea sesiunii parla- 
mentare pe „sfârşitul săptămânii“ — și nici astăzi — . 
dupăce au trecut cel puţin patru „sfârşituri de 
săptămâni“, nu se poate şti când se vor termină 
discuţiile parlamentare. 

Săptămâna trecută, discuţia asupra proiec= 
tului de lege despre legea execuţională ni-a dat 
o nouă dovadă despre inconștienţa şi lipsa de 
seriozitate a deputaţilor majorităţii. La articolul 
7 al acestei legi, deputatul opoziţional Nagy 
Gyorgy a prezentat un amendament prin care se 
decretează că pensia funcţionarilor de stat nu 
poate fi secvestrată. Amendamentul acesta, com- 
bătut de însuş ministrul de justiţie, a fost cu 
toate aceste votat de cătră majoritate, din gre- 
şală — cum constată întreaga pressă maghiară. 
Deputaţii majorităţii wau ştiut de ce e vorba şi 
au votat în contra guvernului. 

Inzadar a încercat ministrul de justiţie să 
paralizeze acest amendament prezentând, mai 
târziu, un alt amendament prin care se contra- 
balansează amendamentul lui Nagy György, — 
ministru! a fost nevoit să-şi revoce amenda- 
mentul fiindcă regulamentui Camerei nu permite 
să se revină asupra unei chestiuni asupra căreia 
s'a adus, în aceiaş sesiune, hotărire validă. 

Camera magnaţilor e chemată acum să 
salveze situaţia. Magnaţii nu vor admite artico- 
lul modificat şi, astfel, ajungând proiectul din 
nou înaintea Camerei deputaţilor, majoritatea va 


CR E O a N d d RO 





Preotul își scoase pălăria lui neagră, cu 
marginile mari, își netezi părul lung şi învălurat 
și zise: „Vero!* 

Erà cunoscuta lui voce — aspră. și porun- 
citoare — şi i-se păreă ciudat că această chemare 
atât de lămurit exprimată să rămâie aşa fără nici 
un răspuns. 

— Vera! 

Vocea lui strigă tare şi îndărătnică, iar când 
tăceă se păreă pentru un moment că răspunsul 
se va auzi nelămurit şi nehotărit, de undeva, 
dedesupt... Preotul se uită încă odată în toate 
părţile, își netezi părul după urechea şi zise cătră 
iarba uscată şi ghimpoasă: „Spune, Vero!“ 

Și cu groază simte preotul Ignat că ceva 
rece ca de mormânt i-se revarsă în ureche şi că 
Vera vorbeşte... dar numai în acea lungă, lungă, 
lungă tăcere... Din ce în ce mai spăimântător, 
din ce în ce mai îngrozitor devine acel ceva rece 
şi când preotul Ignat își smuceşte capul de pe 
moşunoiul mormântului, e palid ca moartea şi 
i-se pare că aerul tremură şi se clătină de tă- 
cerea ce se rostogolește, ca şi cum pe această 
îngrozitoare mare ar fi pornit un uragan furios... 
Această tăcere îl sugrumă, se revarsă în valuri 
ca de ghiaţă peste capul lui şi îi mişcă părul, in- 
fiorându-l cu o gădilătură de spaimă, se sparge 
de pieptul lui care geme sub apăsarea ei. Tre- 
murând din tot trupul, aruncând în dreapta și în 
stânga priviri repezi şi tremurătoare, preotul se 





ridică încet de pe mormânt şi caută printr'o 
lungă şi obositoare încordare să se îndrepteze de 
spate, să dea iarăş corpului tremurător înfățișarea 
lui demnă. Şi izbutește. Cu o încetineală inten- 
ţionată iși scutură praful de pe ghenunchi, îşi în- 
dreptează pălăria, face de trei ori semnul crucei 
peste mormânt şi se îndreptează cu paşi tari, 
uniformi, dar în curând nu mai ştie unde se află 
în cimitirul cunoscut şi rătăceşte drumul... 

— Rătăcit! — zimbește preotul Ignat și se 
oprește la răscrucea unor cărări înguste. 

Dar numai un moment şi, fără să se mai 
gândească, coteşte la stânga căci nu poate, n'are 
voie a aşteptă... Tăcerea îl gonește, îl hărţueşte 
din toate părţile. Clocotitoare se ridică din mor- 
mintele acoperite cu iarbă verde, răsuflă din ve- 
chile cruci de morminte, şi sufiă în subţiri şuvoae 
năbuşitoare din toţi perii acestui pământ săturat 
de cadavre... Din ce in ce mai repede umblă 
popa Ignat. Rătăcit, ameţit, el se iînvârtește pe 
aceleaşi cărări, fără a băgă de seamă, sare peste 
muşunoaele mormintelor, dă peste grilajuri, se 
agaţă de înţepătoarele coroane de metal... Stofa 
moale a antereului lui se face zdrenţe... Numai 
un gând trăeşte în el: afară, departe de aici... 
Se aruncă în toate părţile, şi în cele din urmă, 
aleargă inconştient, arzând ca în friguri, pe cât 
mai poate. Prea ciudat să fugă așa cu marea lui 
statură, în antereul ce fâlfăiă, cu părul sbârcit, 
fluturând în aer... S'ar fi speriat mai mult ca de 








un mort înviat din mormânt cineva care ar fi 
văzut această făptură omenească, gonind, sârind, 
bătând din mâni, cu faţa stinsă ca de nebun, cine 
ar fi auzit acel guer înăbuşit al pieptului ce gâfâiă. 
Intr'o goană nebună ajunge afară, pe locul, unde 
mărunta capelă a cimitirului străluceă albă în 
bătaia soarelui. La poarta bisericuţei dormitează 
pe o bancă măruntă un mic moșneag, probabil 
vre-un pelerin venit de foarte departe, pe când 
lângă el, năpustindu-se una asupra alteia ca doi 
cocoşi ce se bat, să ceartă două cerşătoare 
bătrâne... , 

Când popa ignat se apropie de casa lui, 
se înseră și în odaia preotesei se vedeă lumină. 
Aşa cum se află: hârtănit, cu pălăria în cap, 
plină de praf, preotul se duse repede lângă patul 
femeii lui şi căză în genunchi. 

— Mamă!.. Olga! Fie-ţi milă de minel“,. 
suspină el. Innebunesc. 

El işi lovi capul de marginea mesei şi plânse 
cu sughiţuri, chinuit, ca un om ce nu plânge 
niciodată. Şi apoi îşi ridică repede capul, convins 
de-odată că în curând, pe loc se va întâmplă o 
minune şi femeea lui va vorbi, îl va mângăiă, îl 
va căină, îl va îndreptă. 

— Mamă!... Nevastă! 

Cu tot trupul lui mare se întinde înspre soţia 
lui şi întâlnește privirea ochilor cenuşii în care nu 
se ceteă nimic, nici părere de rău, nici mângăere, 
dar nici mânie. 

putea să-şi ispăşiască greșala şi să voteze arti- 
colul în redactarea sa originală. 

Numai cât camera magnaţilor nu va putea 
luă în discuţie proiectul acesta decât pe la sfâr- 
şitul săptămânii acesteia şi, în consecinţă, Ca- 
mera deputaţilor nu va putea luă vacanţă nici 
în cursul acestei săptămâni... 


Prigoniri politice. Preotul slovac Andrei 
Hlinca, care acum îşi face pedeapsa de doi ani 
in temniţa din Seghedin pentru „agitaţie“, a fost 
condamnat din nou, de cătră tribunalul din Ro- 
senberg, la 1 lună închisoare și 600 cor. amendă. 
Tribunalul din Pressburg a cassat sentinţa și l-a 
condamnat „numai“ la 600 cor. amendă. Crima: 
tot vechea „agitaţie“... 

Consiliul administrativ al comitatului Biho- 
rului a ordonat cercetarea disciplinară impotriva 
alor 7 învăţători români din Bihor, pe motiv că 
„nu-şi fac datoria, nu cultivă în de-ajuns instruc- 
ţia limbii maghiare, cresc elevii în spirit anti- 
maghiar şi-i aţâţă împotriva maghiarilor !* 

Invăţătorul român Nicolae Magier din Vidra 
(com, Arad), a fost destituit din postul său de 
învăţător pentru crima „agitaţiei“. Pentru aceiaş 
crimă, curtea de apel din Oradea-mare l-a mai 
condamnat la 1 lună închisoare şi 100 cor. a- 
mendă în bani. 

Ca în — Ungaria! 


Jn jurul partidului „moderat“. 

„Apostolul“ impăciuirii — cu orice preţ — 
d-l Dr. Emil Babeş din Budapesta „a reuşit să 
provoce“, prin articolele sale publicate în „Tel, 
Român“, o discuţie vie atât în presse guverna- 
mentală maghiară, cât şi în cele câteva ziare ro- 
mânești sâmbriaşe guvernului coaliţiei. „Reușita“ 
aceasta a d-lui Babeş e foarte explicabilă. Publică 
un articol în „Telegraful Român“, îl combate, 
anonim, în careva ziar maghiar, îl comentează, 
tot anonim, în alt ziar românesc guvernamental; 
își roagă prietenii să scrie şi ei în chestia aceasta 
şi, pe calea aceasta expeditivă, ajunge să. stâr- 
niască vorbărie multă în jurul unei acţiuni lipsite 
de orice seriozitate şi temei moral. 

Zilele aceste l-a rugat și pe bătrânul Mo- 
csâry Lajos, veteranul bărbat de stat maghiar 
care stă singur cu vederile sale politice înalte, — 
să se declare asupra acţiunii de împăciuire. 

Şi Moesâry s'a executat. Intr'un articol pu- 
blicat în „Egyetértés“ din Budapesta apreciază cu 








Poate-că preoteasa îl iertă, poate că-l căină,... 
dar ochji ei nu spuneau nimic: nici părere de 
rău, nici iertare. Ei erau muţi: tăceau. 

Și întreaga casă întunecată şi goală tăcu. 

Trad. de C. Sandu-Aldea. 


Scrisoare. 


O, n'am să uit că negura durerii 
Mi-ai luminat-o numai tu, pierduto, 
Când ochii tăi, când mâna ta ușoară 
Pe fruntea mea încet ai petrecul-o. 


O candelă pe noaptea unui suflet 

Ai fost în — veci — iubito, pentru mine... 
Acum când plec pe urma ei, mă iartă / 
Sunt vinovat prea mult, o știu eu bine. 


Dar când potopul razelor de soare 

Alungă noaptea, negurile-i grele, 

Când luna chiar, păleşte și se stinge, 

Ce farmec e 'n lumina unei stele? 
Victor Eftimiu. 

simpatie „acţiunea“ d-lui Babeş, dar ajunge la 
o concluzie care, fără îndoială, nu va fi pe placul 
d-lui Babeş. 

„Cu cât mai adevărat le dovedește românilor 
d-l Babeş — zice Moesâry — că orice nădejde a 
lor în politica Curţii e zadarnică, cu atât mai 
iute vor ajunge românii să racioneze că: dela 
Austria n'avem ce aşteptă; ceeuce putem aşteptă 
dela maghiari vedem zilnic. Prin urmare, nu e 
altă cale, nu poate fi alt program pentru români 
decât Daco-România... Numai nouă ingine vom 
aveă să mulţumim dacă naţionalităţile îşi vor in- 
dreptă sentimentele lor turburate spre absurdităţile 
unei porniri de Acheronta movebo.“ 

Logica articolului d-lui Mocsáry e cea care 
ar trebui să fie și logica „acțiunii“ d-lui Babeş: 
mâna de împăcare n'o poate s'o întindă cel asuprit, 
cel neindreptăţit, ci numai cel mai tare, cel ce a asu- 
prit şi a neindreptăţit și vrea să-'și repare păcatele. 

In chestia partidului „moderat“ se declară, 
întrun interview acordat unui redactor dela „Pester 
Lloyd“ din Budapesta, și un deputat român na- 
ționalist („P. Lloyd“ nu-i spune numele). 

Deputatul român precizează vederile parti- 
dului naţional asupra acţiunii „moderaţilor*, ară- 
tând mobilul „noului curent“. 

„In fața primejdiilor pe cari le cuprinde 
reforma electorală inevitabilă, guvernul a făcut 
demersuri pentru a căută aliaţi în tabăra na- 
ţiunilor nemaghiare. Guvernul a urmărit două 
tinte: întâi, a voit să prezinte Coroanei o reformă 
electorală cât mai puţin radicală, invocând în- 
voirea naționalităților; în rândul al doilea, a voit 
să provoce, prin câţiva dezertori din partid, o 
desbinare in sânul partidului naţional. Experi- 
mentele se fac întâi în tabăra românilor, deoarece 
românii alcătuiesc contingentul cel mai puternic. 
Trei foi cari se poreclese „româneşti“... strâng 
cu toba aderenţi pentru noul partid românesc 
„moderat“ şi afirmă că acţiunea pornită de d-l 
Babeș ar fi adus deja roade... E caracteristic 
pentru chipul cum se înscenează acţiunea că d-l 
Babeş publică în aceste ziare articole, polemici, 
broşuri, atacuri şi răspunsuri la aceste atacuri, 
fabricate toate în regie proprie, dar iscălite, fireşte, 
totdeauna cu alte pseudonime. 

„E de prisos să mai amintesc — încheie de- 
putatul român — că toată acţiunea aceasta nu 
găseşte nici un răsunet în sânul poporului român 
care nici nu cunoaște pe actorii ei... (Glasurile 
.de ademenire ale agenţilor guvernului vor răsună 
în pustiu...“ 

Asupra acţiunii de impăciuire a d-lui Babeș 
— în legătură cu alcătuirea unui partid românese 
„moderat* — se declară, în unul dintre numerele 
sale din urmă, şi ziarul săsesc din Sibiiu, „Sie- 
benbiirgisch D. Tageblatt“, — comentându-o într'un 
chip foarte caracteristic pentru politica „confra- 
tilor“ saşi. 

„E o chestie a parte dacă politica propusă 
de d-l Babeș ar fi tocmai pentru Românii din 
Ungaria politica cea mai corectă, ori dacă nu 
tocmai pentru ei e mai la loc politica radicală... 
Din faptul că pentru noi, Saşii, politica moderată 
e singura politică corectă, — încă nu urmează că 
aceiaş politică e cea mai corectă şi în ce privește 
un popor — ca număr — de zece ori mai tare 
decât noi, în ce priveşte un popor de altă structură 
socială şi cu alte condițiuni de vieaţă...* 

* 


Noi, în chestia aceasta, ni-am spus de mult 
părerea. „Moderaţii* nu sunt ei primejdia, ci sunt 
numai un simptom al slăbiciunilor noastre. „Ac- 
ţiunea“ lor e și a fost întotdeauna numai un semn 
vădit al unor neînțelegeri — mai puţin sau mai 
mult aparente — ce au stânjenit politica frunta- 


şilor noştri. ; 
Lipsită de orice temei moral, acţiunea „mo- 


deraţilor“ nu va putea să ne răriască rândurile; 
va fi poate, insă, un îndemn serios să facem, în 
viitor, ceeace n'am făcut până acum: să dăm mai 
multă unitate luptelor noastre. 

CRONICA LITERARĂ ȘI ARTISTICĂ. 


0 slăbiciune. „Convorbirile literare“ au şi 
ele slăbiciunea lor pentru răsboiul homerice pornit 
împotriva morilor de vânt şi a nihiliştilor imagi- 
nari din Ardeal. In numărul din urmă se pu- 
blică un epilog la „Cazul Tăslăuanu“ şi vechea 
revistă nu mai poate de bucurie. Parecă ar fi 
vorba de căderea Plevnei cel puţin! Câtă curio- 
zitate şi câtă inocenţă In această bucurie. 





o 

Semitizare ?... Intro serie de articole din 
„Tribuna“, d-l Slavici, în cunoscuta sa limbă fru- 
moasă, scrie despre originea și influenţele deza- 
struoase ale semitismului. Aducând vorba şi de- 
spre spiritul semit în Ungaria, d-sa pare a voi 
să spună, că acela a pătruns şi în vieaţa cărtu- 
rarilor noștri, cari işi fac educaţia în şcoalele 
ungurești. Ca probe sdrobitoare invocă faptul, 
că mulţi din cărturarii noștri fac lux, se îmbracă 
bine și în tren călătoresc în clasa întâi şi a doua... 

Nu vi-se pare că exagerează puţin meşterul 
nostru nuvelist ? 


o 
D-l Maiorescu își scoate în editura „Minervei“ 
cunoscutele sale volume de „Critice“. Întâiul 
volum a apărut. Al treilea va cuprinde și arti- 
colele mai nouă ale d-lui Maiorescu, asupra lui 
Victor - Vlad - Delamarina, Popovici- Bănăţeanul, 
Goga, Sadoveanu ete. 


o 

O nouă bibliotecă populară va începe în 
curând să apară în editura tipografiei „Minerva“. 
Ea va aveă exact formatul „Bibliotecei pentru 
toţi“ scoasă de Alcalay, tot la București, şi va 
cuprinde lucrări selecte, originale şi străine. Se 
va naşte astfel o oare-care concurenţă între edi- 
tori, fapt din care şi scriitorii şi publicul nu pot 
decât să profite. 


o 

Crime literare. Editura tipografiei „Minerva“ 
a săvârşit o adevărată crimă literară, primind 
să deă la iveală și să răspândească volume de 
proză ca „lluzii* de Dauş. Acest diletant e un 
simplu reclamagiu şi încolo de o extra-ordinară 
sărbezime. Un institut de editură care se res- 
pectă ar trebui să facă o mai bună selecţiune 
şi să nu-şi compromită celelalte cărţi şi pe cei- 
lalţi autori talentaţi cu astfel de contrafaceri. 


o 

Pescarul din Islanda, romanul lui Pierre 
Lotti, tradus de colaboratorul nostru C. Sandu- 
Aldea, a apărut zilele aceste la „Minerva“. Cu- 
noscută fiind valoarea autorului, ca şi a tradu- 
cătorului, e de prisos să mai insistăm asupra 
meritului acestei cărţi. Cetitorii se vor convinge 
ei singuri, 


o 

D-I prof. Weigand, conducătorul seminarului 
de limba română din Lipsca, publică anuarul pe 
1908 (al 14-lea anuar) al acestui seminar. Ca în 
toţi anii, cartea d-lui Weigand cuprinde o bo- 
gātie de material ştiinţific, cercetări filologice, 
lucrări valoroase de-ale elevilor. De data asta 
d-l Weigand studiază particularităţile lingvistice 
ale Românilor şi Aromânilor din Bulgaria şi 
Bosnia; eruditul macedonean Dr. Pericle Papa- 
hagi studiază locuţiunile paralele la Români, 
Neogreci şi Albanezi, iar câţiva studenţi bulgari 
contribue cu etimologii hibride. Interesul pentru 
studiul limbei române în Lipsca se pare că creşte. 


o 
La toamnă va reapăre „Noua revistă ro- 
mână“ de odinioară a d-lui Rădulescu-Motru. Re- 
vista distinsului profesor de filozofie dela uni- 
versitatea din Bucureşti va eși odată pe săp- 


tămână. 
© 


Convorbiri critice, revista d-lui profesor 
universitar M. Dragomirescu tipăreşte un studiu 
mai lung asupra poeziilor d-lui Goga. Criticul 
bucureştean pare a fi revenit la sentimente mai 
bune şi a se fi apropiat de o mai dreaptă ințe- 


legere a poetului. 
o 


© BCUCIuj 

Un tinăr publicist. D-l Mircea Russu, stu- 
dent la Budapesta, se relevă de un publicist cu 
frumoase făgăduinţi, prin conferenţa sa asupra 
culturei latine, publicată de curând în foiletonul 


„Tribunei<. 
lo] 


D-şoara Ecaterina Pitiș, talentata noastră 
poetă, nu are de gând să-și adune poeziile în- 
trun volum? 


© 

Din trecutul nostru este titlul mult așteptatei 
ducrări istorice a d-lui Al. Vlăhuţă. Cartea a 
apărut zilele aceste ia „Socec“ din București şi 
„ste, netăgăduit, evenimentul literar al acestui 
an. Intr'un volum de peste 300 pagini, în cu- 
uoscuta limbă fermecătoare a acestui iubit autor, 
se povestesc epizodurile mai de seamă din trecut 
până în zilele noastre, toate sbuciumurile și toate 
nădejdile poporului român. Suntem siguri că pu- 
Wlicul va face cea mai călduroasă primire acestei 
cărţi. Preţul 3 lei 50 bani. 


o 

Alexandri — șeful unei interprinderi de navi- 
ggaţiune. Cetim în „Curierul românesc“ din 1844 
4p. 99) un episod puţin cunoscut din vieaţa poe- 
tului Alexandri: i 

„Mijloacele de comunicaţie, care sunt din 
-cele neapărate pentru comerciul ţării, au căpătat 
.acum 0 înlesnire însemnătoare. Guvernul din Iaşi 
şi acel al Basarabiei, împuternicind-navigaţia Pru- 
tului, o societate, a căruia şef este d. Spătar Vasili 
Alexandri, fiul, au câştigat privilegiul acestei in- 
terprinderi, a căruia scop este a eftini mărfurile 
-străine în ţară şi totodată a tnlesnì transportul pro- 
ductelor noastre la Galaţi. In urmarea măsurilor 
luate de astă societate, nouăsprezece cărlace, în- 
-cărcate cu felurite mărfuri dela Galaţi, au suit 
râul până la schela Scleni, de unde povara lor 
parte se va transportă la laşi, parte se va înaintă 
până la Stepănești. Aceste cărlace, încărcate apoi 
cu grâu şi alte producte a terii, se vor cobori la 
portul Galaţi. Societatea crede că încă în cursul 
verii, va puteă aplică operaţiile sale şi pe riul 
Siret. Rezultatul acestei intreprinderi are cu atâta 
mai mare merit, încât oare-care persoane com- 
petente au fost vădit îndoeli asupra putinţei unei 
asemenea navigaţii“. 

In timpul acesta, când conducea cu aceeaș 
bilitate societatea industrială de navigaţiune, cu 
<care dirigeă şi revista „Propăşirea* din Iaşi, poetul 
„aveă 25 de ani. 

lon Adam, a tipărit in editura Minervei 
“două volume: Năzuinţi, povestiri şi Pe lângă 
watră culegere de glume din popor. 

Proza dlui Adam nu se potriveşte cua 
«scriitorilor noştri de azi. 

D-l Adam din „Năzuinţi“ e cel din urmă re- 
prezentat al generaţiei prozatorilor din trecut: 
inspiraţii ciudate, mult lirism, deseripţii multe, 
dialoguri poetizate, — deci afectate — şi prea puţin 
suflet. 

în schimb, câtă poezie în tot ce scrie d-sal 

Inlăturaţi expresiile tehnice de pe alocurea 
şi veţi avea cea mai frumoasă limbă românească; 
scoateţi din mijlocul unei conversații paginile de 
descripţie, și veţi găsi în aceste pagini minu- 
mate poeme în proză, cu cele mai frumoase com- 
paraţii din literatura noastră, cu tablourile cele 
mai sugestive din pictura noastră literară. 

Ion Adam are un mare merit — carea 
scăpat din vedere celor ce au scris despre căr- 
tile d-sale şi de care vor trebui să ţină seamă 
istoriografii literari: d-sa e premergătorul lui 
Sadoveanu. Cei cari cunosc felul de a scrie de 
acum 7—8 ani și chiar de mai târziu al celui mai 
cetit dintre prozatorii noştri, vor găsi influenţa 
d-lui Adam, — pe atunci mult mai cetit şi mai 
prețuit ca azi. Şi dacă n'ar fi fost fantazia mai 
bogată şi totuş mai stăpânită, arta şi mai ales 
fecunditatea lui Sadoveanu, cine ştie dacă nu 
Adam ar fi fost fruntaşul prozatorilor-poeţi ai 
noştri... 











„PARA NOASTRA“ 


Negreşit, nu vorbim de Adam ca de un 
scriitor sfârşit. Tinereţea, noutatea din frumoa- 
sele pagini pe cari le publică acum prin reviste 
ne fac să sperăm lucruri neașteptate dela d-sa. 
Felul cum a ştiut culege şi prelucră pildele tă- 
răneşti din Pe lângă vatră şi romantismul prozei 
sale îl îndreptăţese să ne deă minunate comori 
de folelor, din cele cari au făcut nemuritori pe 
sărbătoriţii Erckman-Chatrian. . . 


o 

Jean-Jaques-Rousseau e obiectul unei nouă 
iconografii, datorită contelui de Girardin. Intre 
altele, se publică în această iconografie un me- 
dalion al lui Rousseau, lucrat de un spiritual 
sculptor, Carol Töpffer, mort mai acum câţiva ani. 

In dosul medalionului, Tâpffer a scris între 
altele : 

„Jean-Jagques-Rousseau, născut in Geneva 
la 1712. Băiat de ceasornicar, bunele sfaturi ale 
tatălui său i-au folosit să se distingă ca lacheu, 
vânzător de buruiene, vizitiu şi muzicant. S'a 
convertit la catolicism ca să aibă plăcerea de-a 
redeveni protestant, şi s'a însurat cu servitoarea, 
ca să nu-i mai plătească leafa, aveă un caracter 
foarte antipatic, şi i-se pot atribul toate de- 
fectele pe cari nu le aveă Voltaire. Excelent 
prieten, ţi-ajungeă să-i faci un mic serviciu şi-ţi 
deveneă duşman. A murit la 1778 ca să nu-vază 
revoluţia pe care o pregătise“. 

o 

Academia franceză a primit mai multe seri- 
sori de-ale candidaţilor la fotoliul lui François 
Coppée. 

Autorii lor sunt poeţi cu toții şi e sigur că 
tot unui poet îi va fi hărăzită această cinste, 
întrucât de o jumătate de veac locul acesta le 
aparţine, fiind ocupat de Alfred de Musset ş'apoi 
de Victor de Laprade și în urmă de François 
Coppée. 

La locul lui Ludovie Halevy compozitorul 
muzical decedat de curând — aspiră autorii dra- 
matici Alfred Capus, Brieux şi Porto-Riche. 


o 

Două romane străine, în traducere româ- 
nească, au apărut în București. 

Unul e celebra Damă cu camelii capodopera 
lui Alexandru Dumas-fiul, tradusă de d-l Stelian 
Petrescu în Biblioteca pentru toți şi altul O vieaţă, 
nu cadopera lui Maupassant, apărută îintr'o fru- 
moasă ediţie a „Minervei*, în traducere îngrijită 
a d-lui Gârleanu. 

Coincidenţa apariţiei acestor cărţi, pune 
faţă în faţă pe doi dintre cei mai mari scriitori 
ai Franţei, cu totul deosebiți în felul de a privi 
omenirea şi a-și reprezentă eroii. 

Cine n'a cetit Dama cu camelii a văzut 
piesa Margareta Gautier sau a ascultat Traviata : 
aceiaş poveste a fetei nenorocite, în sufletul că- 
reia depravat, a mai putut licări scânteia iubirii, 
grăbindu-i drumul spre mormânt. 

E o poveste tristă şi plină de bunătate: 
adevărat că Margareta Gautier e cocota indife- 
rentă, aproape trivială, care stoarce banii bogă- 
tașilor naivi şi îi batjocoreşte apoi, — dar fondul 
ei sufletesc e cinstit, ideal aproape. Iubirea pentru 
Armand Duval îi impune sacrificii, îi agra- 
vează boala, o ucide chiar. Tatăl lui Duvale 
burghezul sever, plin de prejudecăţi, — dar to- 
tuş e demn şi are sentimentul nobilei recuno- 
ştinţe. Armand însuş, are clipe de răutate, dare 
bun, aproape naiv. 

Aşa sunt mai toţi eroii lui Dumas. Scele- 
raţii săi au roluri secundare; eroilor săi, el le 
împrumută calităţi sufleteşti superioare şi tot- 
deauna are grija să ni-i pună într'o lumină 
simpatică. Nu un scriitor pesimist, cum s'a zis 
ci un mare optimist e Alexandru Dumas-fiul. 

Maupassant, din potrivă, îşi ureşte eroii, 
Grija de a copiă realitatea, el o exagerează co- 
piind numai ce e pervers şi inestetic în realitate. 
Umbra din sufletul său el o asvârle- peste în- 
treaga omenire şi nu vede decât întunerecul care 

înfăşură chiar sufletele cele mai senine. Mau- 
passant nu idealizează pe nimeni; nu numai 
atât: chiar când creiază un erou cu sufletul 
cinstit, nepătat de nici una din răutăţile. ome- 
nești, cum e Jeana din O vieaţă, el îl injosește prin 
mediul în care-l pune să trăiască, şi prin umi- 
lire, ti răpeşte aureola de simpatie de pân'atunci. 

Forţarea diapazonului, e totdeauna păgu- 
bitoare. Până a nu scrie O vieafă, lui Maupassant 
incepuse să i iasă faima genialităţii sale: scriitorul 
obiectiv care vede lucrurile în lumina lor ade- 
vărată şi reproduce lumea ca cel mai fidel aparat 
fotografic. Oare cele mai bune tablouri din pic- 
tură sunt fotografiile ? 

O vieaţă, care începe atât de frumos, cu 
episoade de o mare valoare chiar fragmentară, 
şi culminează în clipa rostogolirei căruţei din cei 
doi vinovaţi, începe de aici să fie obositoare, — 
căci e opera unui scriitor obosit de ea; scenele 
nu mai au vieaţa de pân' acum, un văl de chi- 
nuitoare melancolie se întinde peste eroi şi 
locuri, sfârşitul se prelungește — ca să se ispră- 
vească fără întorsătura meșteşugită, care de 
obicei asvârle o nouă lumină asupra întregei 
opere a lui Maupassant. 

lată de ce, O vieafă — și eticheta Umilul 
adevăr n'o scuză întru nimic — nu e unul din 
fericitele romane ale lui Maupassant. Negreşit, 
ca tehnică e superioară mult Damei cu camelii. 
Nuvelistul străluceşte în O vieaţă, pe când Dumas, 
uzează de mijloace elementare, cari, în ochii 
scriitorilor, micşorează valoarea Damei cu camelii. 

Dar, în primul rând, datoria scriitorului e, 
să se adreseze cetitorilor — nu colegilor săi... 

— Eft. 


Din îndemnurile sufletului. 


— Studenţimea şi politica. — 


In timpul din urmă s'a discutat în presa 
noastră rolul studenţimii în luptele noastre politice. 
Mai multe sfaturi au dat gazetele româneşti sus- 
ţinute de guvernul unguresc, în frunte cu „Un- 
garia“ din Cluj. „Studenţii să nu facă politică !“ 
eră punctul culminant al filipicelor îndreptate îm- 
potriva tinerilor, cari au fost de faţă la banchetul- 
convenire din Budapesta (28 Martie) — unde au 


-vorbit şi deputaţii noştri. 


Nu va strică să ascultăm părerile unui în- 
văţat profesor universitar în privinţa aceasta. De 
aceea las să urmeze ideile sale referitoare la „stu- 
denţime şi politică“. Va fi lipsă la urmă de un 
mic comentar. Va trebui să aplicăm principiile 
profesorului Ziegler la stările noastre, căci nici 
principiile acestea nu se pot aplică la toate nea- 
murile în aceiaş măsură, după cum nu ai putinţă 
să aplic teoriile sociologice şi politice în toate 
locurile. 

“Dar să dăm loc ideilor iui Theobald Ziegler, 
profesor de filozofie la universitatea din Strassburg. 
(Alsacia). Ideile acestea au fost desfășurate într'o 
serie de prelegeri, la universitatea din Strassburg, 
în semestrul de iarnă (1894/5) şi au avut un răsunet 
atât de mare încât, tipărite intrun volum, sub 
titlul de „Der deutsche Student am Ende des 19 
Jahrhunderts“, (studentul german la sfârşitul se- 
colului al 19-lea) au ajuns ediţia a 6-a în a. 1896. 
(Cartea de care m'am folosit eu.) 

Prelegerea a 9-a, în care vorbeşte despre 
politică, începe cu o constatare: „Să nu credeţi, 
dragi comilitoni, că sunt împotriva societăţilor 
studenţeşti şi a îndeletnicirii lor cu ideile patriotice. 
„Burschenschafturile“ şi-au avut importanţa lor 
bine stabilită în istoria Germaniei. In vremuri de 
primejdie naţională, societăţile acestea au ţinut 
nestinsă iubirea de neam şi toţi ne aducem aminte 
de şirurile nesfârşite de studenţi, cari s'au înșiruit 
sub stindardul naţional ca să apere patria şi neamul. 
Din 1815 până la răsboiul din 1870 ideia impe- 
riului german e nutrită necontenit în sinul socie- 
tăţilor studenţeşti, şi — dacă avem Germania de 
astăzi —, desigur şi studenţimea își are partea sa 
de glorie. 

Dar (cu toate astea) mişcările studenţeşti dau 
ansă la excese și la un hiperzel, care aduce de 
multeori stricăciune pentru politica neamului: 
dovadă omorirea diplomatului Kotzebue (scriitorul 
dramatic, cunoscut și la noi) și puciul din Frankfurt 
1833, când studențimea a voit să se amestece 
direct în politică. 

„Tinerimea e pătimaşe, e neliniştită şi e de 
o consecvență, care nu cunoaşte margini, care 
devine foarte ușor fanatică și care nu ia in cumpănă 
posibilitatea istorică. 

Acestea însă sunt tocmai proprietăţile — ne-a 
învăţat-o aceasta Bismarck, marele realist — de 
cari e mai puţină trebuinţă în politică; şi din 
cauza aceasta are dreptate Treitschke (celebrul 
istoriograf german) când susţine că politica se 
face și lumea se cârmuiește mai bine de bărbaţii 
între 50 şi 60 de ani.“ ; 

Din cauza aceasta să nu facă studentul po- 
litică practică. Cu asta nu e zis să steă cu de- 
săvârşire pasiv faţă de ea. Studentul e doară un 
fiu al neamului său, se simte ca factor al acestuia 
şi — nu va trece mult — când va ieși dela uni- 
versitate, va fi chiemat chiar să-și deă părerea 
ca alegător, ca membru al statului. E vorba să se 
pregătească pentru rolul, — care are să-l joace 
şi să-'şi câștige o părere politică. Spre scopul 
acesta va trebui să asculte la orice caz cursuri 
de economie politică, fie el student — în medicină, 
în drepturi sau în litere. Cursurile acestea îi vor 
deschide mai bine ochii asupra misiunii, care ’l 
aşteaptă în vieaţa publică. Vă trebui să aibă un 
interes deosebit faţă de tot ce este în jurul său. 

E o părere greşită că cetitul gazetelor e 
timp pierdut. A ceti gazete, a fi în curent cu 
cursul lumii, a şti ce se petrece în ţara ta, în 
țările vecine, e o datorie a fiecărui student. Fi- 
reşte, timpul petrecut cu cetitul gazetelor să nu 
fie de 5—6 ceasuri pe zi, căci ar absorbi astfel 
tot timpul menit pentru alte ocupaţiuni. A ceti 
însă 1—2 ore zilnic e lucru foarte natural. 

Pe lângă asta mai vine cercetarea adună- 
rilor poporale. O cerinţă tot atât de îndreptă- 
ţită, pe cât de naturală. Studentul va trebu) să 
se orienteze „de visu et de auditu“ despre curen- 
tele, cari străbat populaţia [ării sale. E natural şi 
logic desideratul acesta. 

La întrebarea participării întrun partid po- 
litic, ca membrii, răspunsul trebue să fie negativ. 

„Totul trebue să fie la student în mişcare; 
partidele insă sunt ceva stabil şi încheiat; din 
cauza aceasta e în contrazicere cu fiinţa celui 
neisprăvit şi celui liber de a fi legat și stabil. 
Studentul. are dreptul să-şi schimbe părerile po- 
litice şi să se clatine, ba chiar să facă sărituri; 
nu i-o ia nimeni în nume de rău, nici el nu 
trebue să și-o ia în nume de rău“. 

„Am trăit, povesteşte Ziegler, anul 1866 
ca student. Inainte de răsboiu am fost cu cei 
mai mulţi din compatrioţii mei din părţile sudice 
ale Germaniei de astăzi „grossdeutsch“, deci cu 
simpatii pentru Austria; în sensul acesta mi-am 
şi scris primele mele articole de ziar. Dar veni 
Königrätz şi-mi căzuse de pe ochi ca solzii de 
peşte iluziile, văzând că m'am înşelat amar cu 
Austria şi că Prusia e sub conducerea genială a 
lui Bismarck, statul german și viitorul german“. 

Dar nu are să fie învinuit studentul de 
inconsecvenţă. În momentul dat e consecvent, 
dar părerile sale evoluează. 

Şi mai e ceva la mijloc: Fie studentul 
conservativ, liberal sau de culoare socialistă, ete. 
totdeauna are o atitudine radicală. 

„Tocmai din cauza aceasta insă, fiindcă e 
atât de uşoară încă o schimbare, chiar şi una 
rapidă şi radicală, tocmai din cauza aceasta nu 
se poate înfiinţă o cooperaţiune studenţească pe 
baza unei poziţii faţă de politică“. Cum să se 
poarte deci studentul faţă de vieaţa politică? Să 
nu o ignoreze, ci să discute asupra ei şi să o 
privească cu ochi critici. „Intreaga vieaţă stu- 

dențească e — așa fiind — o criză, o luptă după 
finalizare“. 

Intre gazetele, pe cari le citeşte studentul 
german, să nu facă nici o selecție. Să citească 
toate gazetele cu spirit critic, începând dela ga- 
zeta oficioasă germană până la gazeta socialistă 
„Vorwärts“ ], căci numai aşa va puteă să răs- 
bească — după un timp oarecare — o părere 
hotărită în conştiinţa sa. Căci deosebirea între 
filistean și student va trebui să fie aceasta: Fi- 
listeanul, omul de duzină, fără de principii so- 
lide, îşi citeşte gazeta, până când adevăratul stu- 
dent citeşte gazetele. Şi încetul pe încetul se va 
convinge studentul că fiecare gazetă, în parte, 
mistifică, una mai mult, alta mai puţin, dar că 
adevărul nu îl spune nici una din ele. 

Atâta din părerile profesorului Ziegler. Va 
trebui — după cunr am spus — să le facem un 
comentar. 

Iulie, 1908, Lipsca. 


ECONOMIE. 


Sistemele cooper. Schuize-Delitzsch și Raiffeisen. 
Il. 

In sistemul său, Schulze-Delitzsch împarte 
cooperativele, al căror scop în genere este in- 
tărirea gospodăriilor celor întovărăşiţi, în două 
categorii, după efectul lor special: 

a) cooperative cu o înrâurire parţială, asupra 
condiţiunilor de întreprindere economică a to- 
varăşilor, şi 

b) cooperative cu o înrâurire capitală asupra 
gospodarilor, muncii însă-şi a celor întovărășiţi. 

Cooperativele lui Schulze-Delitzsch nu au 
nici o firmă morală sau confesională : ele urmă- 
resc un scop specific economic. 

In prima categorie, avem: 

1. Băncile populare sau însoţirile pentru 
avansuri ; 

2. Tovărăşiile pentru cumpărarea în consum 
a uneltelor sau materiilor prime necesare pro- 
ducţiunei; 

3. Insoțirile de consum; 

4. Şi chiar casele de ajutor mutual în caz 
de boală. 

In a doua categorie, sunt trecute: 

1. Bazarele sau tovărăşiile pentru vânzarea 
laolaltă a produselor şi 

2. Cooperativele propriu zis de producţiune, 
în care producţiunea şi vânzarea se săvârşesc sub 


o conducere unitară şi în compt comun. 
$ 


Vedem că în sistemul lui Schulze-Delitzsch, 
băncile populare alcătuesc temelia, iar tovără- 
şiile de producţiune acoperişul, coroana edifi- 
ciului cooperativ. 

Vedem astfel cum spiritul chibzuit şi practice 
al maestrului, pleacă dela particular la general, 
dela simplu la complex, înfățișând ordinea de 
urmare a diverselor tovărăşii ca o teacă trai- 
nică, pe care te urci mai greu — e adevărat — 
dar ajungi mai sigur în apropiere de ţânta ur- 
mărită. 

Şi aci este locul să amintim polemica dintre 
Schulze-Delitzsch şi Ferdinand Lassalle, fiindcă 
ea este o răsboire pornită din deosebirea de prin- 
cipii, cari stăpâneau aceste 2 spirite, făcându-le 
să privească chestiunea socială sub un aspect 
felurit. Amintind şi căutând să explicăm pole- 
mica, ce se asemănă pe vremuri unui răsboi 
crâncen în opinia publică a Germaniei, vom fi 
nevoiți să arătăm şi chipul cum Schulze-Delitzsch 
şi-a apărat sistemul său cooperativ — ceeace 
dorim să facem! 


H. Petra- Petrescu. 





* 
In faimoasa scrisoare deschisă cătră munci- 
tori*), în care se expune, deasemenea, legea de 
aramă a salarului, Lassalle cu dialectica-i cu- 


*) Vezi: Ferdinand Lasealle's politische Reden und 
Schriften. (Erster Band pg. 1—39). - 

noscută şi vigoarea-i neintrecută, se încearcă să 
discrediteze sistemul cooperativ şi să-şi bată joc 
de ideile economice liberale ale lui Schulze- 
Delitzsch. i 

Marele agitator socialist a socotit că dese 
copere piatra filozofică (?!) când a recomandat 
ca mijloace întru rezolvarea chestiunei sociale: 

1. Votul universal și cooperativele — numai 
cooperativele — de producţiune, înfiinţate, intre- 
ținute prin ajutorul statului. 

Emanciparea economică și socială a munci- 
torimei, după Lassalle, se va săvârşi prin liber- 
tatea politică, care, trecând cârma statului în. 
mâna celor mulţi, va fi In stare, singură, ea, să. 
facă din statul de clase din prezent statul social: 
de mâine. . | 

Chestiunea socială, deci, este mai mult de- 
natură politică decât economică! Atunci, când: 
se va fi înfăptuit'statul muncei, nu al capitalului, 
când „corpurile legiuitoare vor fi expresia votului 
obştesc*, muncitorii vor puteă să întroneze drep- 
tatea ca ocârmuitoarea popoarelorl... 

Şi votul universal, iarăş, „e singurul mijloc 
a ridică starea materială a muncitorimei“! 

Aceasta e prima parte a concepţiunei lui. 
Lassalle, din care decurge în chip firesc a doua: 
că toate încercările lucrătorilor a se ridică prin 
puterile lor, spre pildă prin cooperative, — im 
afară de cercul politicei, înainte de a fi dobândit. 
puterea politică, sunt dintr'un început condam-- 
nate să rămână încercări sarbede. 

Numai cooperativele de producţiune, acestea; 
atingând rana cea mare a muncitorimei (ştir- 
birea dreptului asupra produsului integral) numai: 
ele, însă cu sprijinul statului, sunt în stare să. 
schimbe întrucâtva starea lucrurilor, pot face din. 
salariaţi, intreprinzători (patroni)  neatârnaţi.... 
Toate celelalte tovărăşii, incă odată fie spus, nu: 


folosesc la nimic... 
Băncile populare și tovărășiile pentru cum- 


părarea uneltelor sau materiilor prime (1 și 2 din. 
prima categorie a sistemului) nu pot „decât cel 
mult să pună pe picior de egalitate pe micul me- 
steşugar, lipsit de mijloace de producţiune, cu: 
acel mai înstărit; ele nu mai pot ţine piept con- 
curenţei industriei mari, prin urmare — iată ver- 
dictul de condamnare asupra ideilor lui Schulze 
Delitzsch — „nu pot face altceva decât să lun- 
gească agonia, în care sunt târiţi micii mește- 
şugari din pricina matii industrii, să înmulțească 
durerile agoniei și să ţie pe loc, fără folos, des- 
voltarea culturei noastre“... 

Gravă acuzaţie adusă sărmanului Schulze- 
Delitzsch. Şi, în sfârşit, chiar tovărăşiile de consum: 
indirect dau rezultate negative pentru muncitorime, 
Ele tind să micşoreze, iar nu să mărească salarul 
lucrătorilor, — așa ne spune teoria sucită a lui 
Lassalle. Muncitorii trăind mai ieftin, din cauza 
cumpărărei avantajoase a celor necesare hranei 
şi încălțămintei, prin magazinele de consum, și 
salarul trebuie să scadă... fiindcă învățătura lui 
Lassale glăsueşte „salarul în medie rămâne redus 
la cerinţele absolut necesare pentru întreţinerea 
vieţei muncitorilor“ ... 

Această simplistă concepţie e respinsă de 
spiritele clare (chiar de Marx) şi nici nu-'şi poate 
găsi confirmarea în vieaţa reală. 

După Lassalle, îţi vine să crezi că toate to- 
vărăşiile, propovăduite de Schulze-Delitzsch, in 
loc de-o binefacere socială, ar fi o pacoste, în 
loc de mijloe de progres, o piedecă în calea de 
emancipare a muncitorilor. — Votul universal, și — 
prin aceasta — cooperativele de producţiune, — 
iată mântuirea claselor de jos!... 

Fără să vreau, când redau aceste idei, îmi 
vine în minte minunata comparaţie, făcută, dacă nu 
mă înșel, de bătrânul economist Gustav Schmoller 
care caracterizează în chip plastice odată cu per- 
sonalităţile şi operile celor 2 vrăjmași de idei: agi- 
iatorul Lassalle a trecut o clipă, a strălucit ca 
meteorul ce se pierde în spaţiu, fără să lase vre-o 
urmă trainică, pe când Schulze-Delitzsch a ajuns: 

faclia cooperaţiei şi a mers vreme îndelungată în 
fruntea micilor meseriaşi şi lucrătorilor, lumi- 
mându-le calea desrobirei . .. 

+ 

Întregul sistem al lui Schulze-Delitzsch se 

întemeiază pe concepţia diametral opusă ideilor 
lui Lassalle — şi anume, că 1) chestiunea socială 
æ în primul rând de natură economică, nu po- 
litică 2) muncitorimea dacă se va ridică vre-odată, 
se va ridică prin propriile-i puteri, fără ajutorul 
statului, 3) dela emanciparea economică va veni 
şi aceea politică a claselor de jos, 4) sprea 
schimbă starea economică rea a unei clase, nu 
se cere forme legale noi sau ajutor dat de milă, 
ci o adâncă premenire sufletească şi o energie 
de luptă „ca să schimbăm starea noastră, trebue 
să ne schimbăm mai întâi noi înşine“... 

A 

Din critica autoritară a lui Lassalle, să 
scoatem la iveală, deocamdată, o neexactă afir- 
naţiune. Chiar spiritele alese nu rămân nepătate 
de slăbiciunile omenești! 

Inpotriva adevărului — și desigur ca să slu- 
gească sieşi, prin agitaţie şi propagandă — Lassalle 
susţine că Schulze-Delitzsch ar fi propovăduit alte 
„cooperative, — numai pe acea de producţiune, nu. 

Din cele arătate la inceput, reiese că tovă- 
răşiile de producţiune fac parte, sunt „coroana“ 
din sistemul cooperativ al lui Schulze-Delitzsch. 

Şi, adăogăm ca o paranteză, propunerile lui 
Lassalle privitoare la cooperativele de producţie 
-sunt împrumutate dela marii măiestrii francezi... 
Dar, în vălmăşagul răsboirei, aşa facem mai toţi, 
apucăm orice armă ne cade în mână. Izbânda, 
ori-cât de aparentă, — să fie cu ori-ce preţ de 
partea noastră, Asta ne preocupă! 

Sistemul lui Schulze-Delitzsch se înfăţişează 
<a o înșirare logică şi practică a formelor coo- 
'perative. Scopul suprem al cooperaţiei este atins 
în parte de tovărăşiile din prima categorie a si- 
stemului, este înfăptuit în totul numai în ultima 
formă cooperativă (pentru producţie) din a doua 
categorie... , 

Pentru a asigură existenţa și propăşirea coo- 
perativei de producţie, elementele întovărășite 
trebuese bine și îndelung pregătite, trebuesc să 
facă şcoală, prin cooperativele din prima categorie. 

Cooperaţia de producţiune se prezintă ca o 
organizaţie cât se poate de complicată! O dis- 
sciplină desăvârşită, o unitate de vederi şi interese 
se cer ca să domnească, spre a duce întreprin- 
derea la bun rezultat, 

„Și cooperativa de produeţiune, mai mult 
<a ori-care, se bazează pe principiul ajutorului 
propriu. Trecutul cu experienţa lui (amintim nu- 
mai anul 1848 tn Franţa!) întăreşte deducţiunea 
psihologică, că în orice întreprindere economică 
odată cu preponderanţa capitalurilor streine, 
dăruite sau împrumutate, scade răspunderea per- 
sonală, conducerea e lipsită de interesul propriu 
şi din această pricină lucrează din plin, lucrează 
cu risipă. 

In cooperativa de producţiune, „unitatea de 
vederi“ nu însemnează o simplă unitate de in- 
terese, ci ceva mai mult: o educaţie înaltă so- 
cială a celor întovărășiţi | 

, O astfel de educaţie, se dodândeşte prin 
celelalte cooperative premergătoare, cari slujesc 
ca o şeoală — pentru aceea de producţiune — 
şi nu numai ca şcoală ci și ca bază materială. 

Prin băncile populare, se procură capitalul 
străin în condițiuni prielnice micilor producători. 
Băncile populare sunt primul pas în marea 
şcoală a cooperaţiei. — 

A doua şi a treia etâpă sunt tovărăşiile de 
“cumpărare în comun și magazinele de consum, 
al căror scop, sub o formă diferită, este acelaș 
ca şi al băncilor populare: prin înlesnirea con- 
-dițiunilor de muncă, pregătirea elementelor harnice 
din clasele de jos la o vieaţă superioară. 

Toate aceste tovărășii (bănci pop., mag. de 
consum, tovărășii pentru cumpărarea în comun) 


aduc economii, fac cu putinţă creșterea capita- 
lului propriu în gospodăria individuală. 
Schulze-Delitzsch a înşirat, pe lângă aceste 
cooperative, în prima categorie a sistemului său 
şi casele de ajutor mutual în caz de boală. 
Aceste instituţiuni de prevedere au o mare 
însemnătate pentru ajutorul celor din lumea 
celor mici! Mult mai mare decât ar preţui-o ob- 


servatorii superficiali. 
In a doua categorie, în afară de coopera- 


tiva de producţie, despre care am vorbit, mai 
avem tovărăşia-bazar de vânzare, în compt co- 
mun, a produselor făcute de tovarăşi în gospo- 
dăriile lor individuale și neatârnate; când baza- 
rul de vânzare în comun ar cuprinde, în afară 
de vânzarea, şi producţiunea laolaltă, el devine 
societate cooperativă de producţie. Și Schulze- 





ducţiune, însă a căutat ca să pregătească ele- 
mentele și condiţiunile, prin alte forme coopera- 


ajutor strein, pentrucă eră pătruns de adevărul, 
că în lupta economică numai ajutorul propriu 
poate repurtă adevărate izbânzi. 

- Descrierea, obiectivă cred şi pe scurt, a 
sistemului, impune o observaţiune critică: siste- 
mul Schulze-Delitzseh se prezintă unitar şi su- 
perior faţă de ideile lui Lassalle, însă are de- 
fectul a fi un sistem cooperativ industrial sau 
mai bine zis orăşenesc; într'ânsul găseşti coope- 
rative cu înrâuriri asupra vieţei economice a 
micilor meșteşugari — pe aceștia mai ales îi are 
măestrul cooperaţiunei în vedere — sau lucrătorilor 
din fabrici; economia rurală, dacă nu e cu totul 
uitată e desigur neglijată. 

Explicarea istorică a acestui fapt se gă- 
seşte pe de o parte în năvălirea industriei mari 
şi disolvarea felului de vieaţă economică a meg- 
teșugarilor, în vremea când sa făcut sistemul 
cooperativ, iar pe de alta în mediul social în 
care a trăit şi a muncit autorul sistemului Schulze- 
Delitzsch (la orașe şi în legătură cu clasele de jos). 

Din toate formele cooperative, ce le-am cu- 
noscut în rândurile de mai sus, acele cari sau 
răspândit mai mult în Germania şi cari poartă 
numele lui Schulze-Delitzseh cu fală, peste ho- 
tarele ţării sale, sunt băncile populare. Despre 
acesie ne rămâne să vorbim în numărul viitor. 
Dr. I. Răducanu. 





(Va urma). 


| HANUL DELA STENA. 


— Roman din vieața macedonenilor. — 
De Daniel Vodena. 
Partea a II-a. 

X. 

(Continuare). 

Urgia de-afară nu mai conteneà. Oftări ne- 
bune, glasūri ce chiamă ajutor, urlete de răzvră- 
tire, lătrături prelungite de lupi aduceau vântu- 
rile, şi sgomotul creştea din clipă în clipă. Stân- 
cile se clătinau din temelii, şi parcă râuri nevă- 
zute ar fi năvălit din matca lor, rupând zăga- 
zuri, bubuind în cădere, spumând grozav — așă 
se sbuciumau văile şi munţii. 

In coliba lui Andrea dormeau toţi; dincolo, 
vecinii nu-şi isprăviseră încă vinul şi închinau 
mereu. 

Câţiva jucau cărţi întrun colţ. Le plăcea 
vuetul cobitor de-afară, căci se ştiau la adăpost. 

Dar, într'o vreme, unuia îi împietri mâna 
când vru să arunce o carte; ceilalţi, se opriră 
din joc şi rămaseră cu urechile încordate. 

O larmă mai grozavă ca cele de pân'acum 
îi înfiorase: părea că ceva se prăbușește lângă 
ei, aproape; păreă că scânduri troznese şi gla- 


suri omenești cer ajutor. 
Incercară să joace înainte, dar un gând îi 


chinuiă : ce s'o fi întâmplat? 

Apoi — o linişte ciudată se lăsă peste toate. 
Vânturile tăcură ca prin farmec, un vârtej lung 
mai trecă şi deșteptă ecouri depărtate şi, în 
urmă, o linişte de moarte învălui Olimpul. 











Deiitzsch a arătat însemnătatea coop. de pro- 


tive, pentru a-i asigură viitorul, şi a respinsorice 








Abiă atunci, câţiva cărbunari îndrăzniră să 


` se privească în faţă. Citeai o mustrare în ochii 


tuturora. 

Mânaţi de un singur gând, ei se ridicară 
de pe saltele şi ieşiră în drum. 

Ningeă cu fulgi mari, leneşi. Zăpada co- 
pleşise împrejurimile şi schimbase chipurile mun- 
ţilor. 

Unde eră pân' acum coliba lui Andrea, o 
movilă înaltă, turtită răsărise ca prin farmec şi 
astupase zarea. 

O rătăcire de groază licări în capul cărbu- 
narilor: să fie adevărat? 


Cu inimile strânse, cu mintea limpezită, ei 
se întoarseră în colibă, aprinseră câteva făclii de 
răşină şi porniră într'acolo. 

Flacările aruncau umbre late pe zidurile 
munților; chipuri ciudate se zugrăveau pe jos, 
pe zăpada înaltă până la brâu; cărbunarii rătă- 
ceau ca nişte duhuri rele, cu făcliile într'o mână, 
cu casmalele într'alta. 

Câteva ciasuri de-arândul, ei săpară în ză- 
padă. Târziu de tot, găsiră urmele colibei. 


Frânţi de oboseală, de durere, cu ochii 
plini de lacrămi îngheţate, cărbunarii începură să 
sfărâme cu topoarele ceeace mai rămăsese ne- 
sfărâmat de prăbuşire. 

Şi sub dărâmături, trupurile reci, cu gura 
plină de zăpadă, cu frunţile încruntate, cu mânile 
sgârcite, ieşiau unul câte unul, rănite de tăișul 
casmalelor, acolo unde ghiaţa și zăpada nu le 
sdrobise. 

Spre ziuă, câteşi cinci cărbunarii fură des- 
gropaţi şi întinşi pe tărgi făcute în grabă. 

Apoi, unul câte unul, purtaţi pe mâni voi- 
nice, coboriră spre Litora, — pe când ninsoarea 
conteneă, iar cerul, desfăcându-și porţile mo- 
horite, aruncă potop de raze vesele şi colţuri de 
cer albastru, pe munţii albi, pe marea senină, 
pe satele îndepărtate, unde clopotele vesteau 
noul an. (Urmează). 


ȘTIRI 


Personal. I. P. S. Sa Domnul arhiepiscop 
şi mitropolit loan Meţianu a plecat Duminecă 
dimineaţa cu trenul accelerat la Budapesta având 
a conferi cu ministrii ţării în afaceri importante 
de ale bisericei. — Mercuri s'a reîntors cu pace 
în mijlocul nostru, A ° 





Alegere de preot. Ni se scrie din Mercurea: 
Duminecă s'a făcut alegerea de paroh în Şpring. 
Candidatul loan Crăciun — a fost ales în 
perfectă ordine cu 92 voturi cari s'au dat. — 

„Câţi-va alegători s'au abținut deia vot, pre- 
văzând căderea agreatului lor. — Să sperăm, că 
prin această alegere — se vor pune câpăt ne- 
mulţumirilor şi certelor şi parohia va ajunge în 
stare de a-și lucră ceva, fiind acolo multe de făcut. 


o 

Vizită Înaltă. Alteța Sa imperială şi regală Arhi- 
ducele Leopold Salvator petrecând în Sibiiu, a tinut 
să cerceteze şi biserica noastră catedrală, Dumi- 
necă la 11 oare, însoţit de comandantul de corp 
baron Gaudernack şi de alţi oficeri înalţi, tocmai 
când se încheiase cu serviciul divin. Publicul — 
imediat a reintrat în biserică — unde Alteța Sa 
a fost primit din partea protosincelului Dr. Miron 
Cristea și a parohului local Dr. I. Stroia 
— cari au dat explicări temeinice cu privire la 
fondul de zidire, la ridicarea şi pictarea cate- 
dralei. l 

Alteța Sa a fost vesel să audă că Însuş 
Maj. Sa a contribuit cu 1000 galbeni la înteme- 
ierea fondului de zidire încă în anul 1853. — 
După o întreţinere de 20 minute în biserică, — 
corul meseriaşilor noştri a cântat „Sfânt, sfânt“, 
etc. şi înalții oaspeţi s'au depărtat din biserică 
petrecuţi pân’ la stradă de cătră membrii auto- 
rizaţi ai bisericii şi parohiei, cari i-au și primit. 

o 

Spărturi în autonomia bisericii. Din o co- 


mună fruntaşă ne vine vestea, că un învățător 


provizor de-ai noştri a solicitat la comisiunea ad- 
ministrativă comitatensă numirea sa de învăţător 
definitiv, cu ocolirea autorităţilor bisericeşti și cu 
eludarea dreptului comitetului parohial de a-l can- 
didà şi al sinodului de a-l alege. 

Şi comisiunea administrativă i-a făcut pe 
voie. Vom vedeă cum se vor ști apără cei în 
drept în faţa unui atac atât de îndrăzneţ şi ce 
măsuri vor luă faţă de celce nu are răbdare să 
între pe ușe — în sanctuarul şcoalei! Cazul e 
foarte grav — și vom reveni. 

o 

Examenele de cualificaţiune învăţătoreşti. 
După. 14 zile de încordată activitate, comisiunea 
examinătoare şi-a terminat chemarea, și din can- 
didaţii cari s'au prezentat la examen, cei mai 
mulţi au obţinut diploma de învăţători. Comi- 
sarul guvernului, Dr. Si&gescu cum se spune, nu 
a fost așa de grozav cum i-a mers vestea, ci 
din contră să fi fost foarte prevenitor. 

Detaiuni ne lipsesc. Cei reieptaţi vor repeţi 
examenul în Decemvrie. 

Probabil atunci se vor supune la examenul 
invăţătorese şi clericii absoluți cu maturitate, 
fiind admiși şi ei prin dispoziţia mai recentă a 
ministrului de culte, la intervenţia consistorului 


arhidiecezan. 
o 


Siczinski condamnat la moarte. Tribunalul 
din Lemberg a condamnat la moarte pe tinărul 
student ruteun Miroslav Siczinsky, care asasinase 
pe guvernorul Galiției, contele Potocki. E inte- 
resantă de tot apărarea acuzatului. 

„Ceeace àm făcut, am făcut fără complici, 
fără vre-o înţelegere prealabilă cu alţii. Sunt doi 
ani de când m'am hotărit să-7 pedepsesc pe contele 
Potocki. El a voit să susţină cu orice preţ şi orice 
mijloace stăpânirea aristocrației pe socoteala bur- 
ghezimii şi a ţărănimii... Şi în cele din urmă m'am 
convins că nu ne rămâne alt mijloc decât ilega- 
litatea pentru a înfrânge pe dușmanul poporului 
nostru... Nu mă căiese de fapta mea, căci dacă 
maş căi, ar însemnă că mă mărturisesc vinovat. 
Iar eu, în conștiința mea, mă simt nevinovate. 

Siezinsky, după cum se anunţă din Lemberg, 


va fi propus M. Sale spre graţiare. 
o 


Un nou succes al d-lui Z. Bârsan. Din Bu- 
cureşti ne vine o ştire care, suntem convinşi, va 
umpleă de bucurie toţi prietenii şi cunoscuţii di- 
stinsului nostru poet şi artist dramatic, d-l Z. 
Bârsan. Zilele trecute, d-l Zaharie Bârsan a citit 
d-lui director general al teatrelor din România o 
dramă originală a sa. D-l Pompiliu Eliad, direc- 
torul teatrelor, a fost încântat de această lucrare 
dramatică în care e zugrăvit, cu multă artă şi 
spirit de observaţie, un colţ din vieaţa noastră 
ardelenească. 

Sâmbăta trecută, d-l P. Eliad a conchiemat 
comitetul teatral şi a-l Z. Bârsan şi-a citit drama 
şi în faţa acestui juriu. Piesa a fost admisă cu 
unanimitate şi toţi membri comitetului au rămas 
încântați de măiestria şi puterea cu care e condusă 
acţiunea dramei. Ni se scrie, în acelaș timp, că 
d-l P. Eliad ar fi hotărît să înceapă viitoarea sta- 
giune teatrală cu această dramă, împărțind cele 
două roluri principale doamnei şi d-lui Bârsan. 

'Trimitem felicitările noastre sincere iubitului 


nostru artist. 
o 


Germania și Țurcia. Ziarul „Berliner Ta- 
geblatt* desminte categoric orice alianţă sau con- 
venţiune militară între Turcia și Germania. Sin- 
gurul lucru exact e, că generalul von der Goltz 
a prezentat câteva raporturi militare Sultanului. 

o 

Procesul Eulenburg a început, în faţa curţii 
cu juraţi din Berlin. 

Cum eră de aşteptat, prima şedinţă a fost 
secretă, „fiindcă — dupăcum spune procurorul ge- 
neral Isenbiel, — e de cel mai mare interes să 











"PARA NOASTRA“ 


n'ajungă la urechile opiniei publice acţiunile imo- 
rale despre cari se va vorbi“, 

Justiţia germană a avut această pracena 
încă dela întâiul proces, Harden. 

Prinţul Eulenburg a sosit la audienţă pe o 
targă, pe care a stat culcat tot timpul procesului. 
E foarte slab, foarte palid, a îmbătrânit, 

Princesa-l însoţeşte. Ea e îmbrăcată într'o 
rochie neagră şi pare mai puţin abătută ca el. 
Ii stă la dreapta, şi-i așează pernile cu o ingri- 
jire de mamă. Doi din copiii lor sunt de faţă. 

Prinţul, a cărui mână albă şi lungă tremură 
uşor pe masa neagră din faţa lui, e în plină pu- 
tere a facultăţilor sale intelectuale. A venit să 
lupte. In scurtul interogator ce i-s'a luat inainte 


"de şedinţa secretă, el a spus că în 1870 a me- 


ritat crucea de fer şi că a renunţat la ambasada 
Vienei, cu toate insistenţele împăratului. 

Printre martori se află Ernest Riedel și mai 
mulţi pescari din Starnberg, primarul acestei lo- 
calităţi, contele Kuno de Moltke (care poartă 
barbă: acum, și e de perecunoscut) contele Sig- 
hardt de Eulenburg, unul din fiii acuzatului şi zia- 
ristul Brand, condamnaţi la un an şi jumătate de 
închisoare, fiindcă au calomniat pe principele de 


Bülow. 
Indatăce s'a pronunţat şedinţa secretă, sala 


— în care se aflau multe dame — a fost eva- 
cuată. Procesul va dură 15 zile, 

Până acum, Eulenburg tăgăduiește totul. 

o 

Bulgarii și Sârbii. Faimoasele lupte dintre 
antarţii greci şi bandele bulgare, din Macedonia, 
pare că au încetat deocamdată, ca să înceapă 
dușmăniile sârbo-bulgare. Nu e zi să nu se audă 
că în cutare loc, bandele bulgare au dat foc şi 
au ucis în sate sârbești, sau viceversa. 

Ultima noutate sosită din Macedonia sunt 
îngrijirile organizaţiunilor bulgare, împotriva sår- 
bilor patriarhişti. 

In urma propunerii căpitanului Urban, oficer 
austriac în gendarmeria macedoneană, autorităţile 
turceşti au dat ordin să se închidă şcoala sâr- 
bească din Palenta, în sangiacul Ueskiub şi au 
oprit pe părinţi să-şi trimită copiii la şcoală. 


o 
Din toată lumea. Kedivul Egiptului, însoţit 
de generalul său 'Thurneyssen-paşa sa stabilit 
la Geneva. 

— Impăratul Francise Iosif a conferit ba- 
ronului Rauch, banul Croaţiei, titlul de consilier 
intim. 

— La ministerul de răsboiu se proectează 
înființarea unui al patrulea despărţământ, în 
fruntea căruia va fi numit colonelul Imutny, co~- 
mandantul reg. 15 de dragoni. 

— Impăratul a sancţionat proectul de lege 


pentru budget. 
— Revista „Simplicissimus“ a fost inter- 


zisă pentru Ungaria, din pricina unei caricaturi 
impotriva maghiarilor. 

— In Cernăuţi, toţi funcţionarii iastitutului 
pentru examinarea alimentelor, s'au infectat cw 
baccili de răpciugă. 

Unul din asistenţi 


moarte, 
— In mai multe oraşe, armata comună a 


sărbătorit aniversarea luptei dela Custozza, unde 
armata austriacă a invins pe italieni, la anul 1866. 

— La Blaj, „Societatea meseriașilor ro- 
mâni“ şi-a sfințit steagul, cu prilejul aniversării 
celor 6 ani dela înfiinţarea ei. 

— Primăria oraşului București a luat ini- 
țiativa înfiinţării unei case comunale, cu scopuk 
de a construi case şi a deschide credit celor ce 
vor să-și construiască locuinţe. 

— S'a luat iniţiativa ridicării unui monu- 
ment lui Eugeniu Stătescu, fost ministru de ju- 


stiţie în România. 
— Românii din Viena au înfiinţat o socie- 


tate cu scopul de-a înfiinţă o biserică ortodoxă. 
şi a ajută pe studenţii săraci. 


a murit, altul e pe 


o 
A apărut Din trecutul nostru, sau istoria: 
românilor, povestită de d-l Al. Vlăhuţă. Preţul 


3 lei 50 (plus porto). Cetitorii noştri sunt rugaj 


să dea acestei însemnate cărți toată atenţiunea. 


9 

Circul Claire Laforte a sosit în Sibiiu Miercuri 
săptămâna trecută pe locul „Hermannsplatz*, unde: 
şi-a început activitatea Vineri seara. Intre per- 
sonalul bogat şi bine instruat se află şi surorile: 
românce Panaitescu delectându-ne cu jocurile lor 
de Gimnastică precum și fraţii Alexandru ca 
acrobaţi experţi satisfăcând Onor. public peste- 
aşteptare ; pentru aceasta merită cercetarea lor: 
cât mai des. 


Proprietar-editor: OCTAVIAN GOGA. 
Red. responsabil: LAZAR DEVAN. 











P++++7+++0+++++0++40+++++++0+++P+++ , 
$ Banca de asigurare 


edificii de ori-ce fel, 








Valori asigurate contra incendiului : 
95.816.412:—- coroane. 

Dela intemeiare s'au solvit: 
pentru despăgubiri de incendii 4,484,278:83 coroane, 
pentru capitale asigurate pe vieaţă 4.028,113:12 coroane. 


Oferte şi orice informaţiuni se pot luă dela: Direcţiune în Sibiiu, str. Cisnădiei Nr. 6, 
etagiu I, curtea I, şi la agenturile principale din Arad, Braşov, Bistriţa, Cluj şi Oradea- 
mare, dela subagenții din toate comunele mai mari. 

i PRANSSYILVANIA“: 


~- din Sibiiu => 
întemeiată la anul 1868 
în Sibiinu, str. Ciesnadiei DTr. 5 (edificiile proprii). 
Fonduri de întemeiare şi de rezervă 2.161,399I cor. 
asigurează în cele mai avantagioase condiții: 


contra pericolului de incendiu și exploziune, 
mărfuri, mobile, vite, producte 'economice etc. 


DEE asupra vieţii -æa 


în toate combinaţiile: capitale pentru cazul morţii, asigurări de zestre, de copii, de studii, 
rente pe vieată etc. 


Asigurări poporale fără cercetare medicală. 
Asigurări pe spese de înmormântare cu solvirea imediată a capitalului scadent la decedare. 

Capitale asigurate asupra vieții: 
9.882.454'— coroane. 

Tiparul tipografiei Arhidiecezane în Sibiiu. 

